Μπακαλιάρος με σπαράγγια, κρεμμυδάκι και μαϊντανό
Εκμεταλλευόμαστε τα σπαράγγια που τώρα είναι στην καλύτερη τους εποχή και φτιάχνουμε ένα σπέσιαλ ψαράκι στο φούρνο.
1.500 γρ. φιλέτα μπακαλιάρου, φρέσκα ή κατεψυγμένα (ή πέρκα, γλαυκός κ.λπ.), 350 γρ. σπαράγγια, καθαρισμένα. Πώς καθαρίζουμε τα σπαράγγια;, 2-3 φρέσκα κρεμμυδάκια, ψιλοκομμένα, 4 πατάτες, σε ροδέλες 1 εκ., 2 κουτ. σούπας φύλλα μαϊντανού, ψιλοκομμένα, ο χυμός από 1 λεμόνι, 50 ml ελαιόλαδο + 2 κουτ. σούπας για το σοτάρισμα, αλάτι, πιπέρι φρεσκοτριμμένο
Προθερμαίνουμε τον φούρνο στους 200° C. Αλατοπιπερώνουμε τις πατάτες, τις βάζουμε σε ένα ταψί και περιχύνουμε με το ελαιόλαδο. Ψήνουμε για 15 λεπτά.Σε ένα τηγάνι ζεσταίνουμε τις 2 κουταλιές της σούπας ελαιόλαδο σε μέτρια φωτιά και σοτάρουμε τα σπαράγγια και το κρεμμυδάκι για 2-3 λεπτά.Τα προσθέτουμε στο ταψί, βάζουμε και το ψάρι και ψήνουμε για ακόμα 15 λεπτά ή μέχρι να γίνει το φαγητό. Ξεφουρνίζουμε, περιχύνουμε με το λεμόνι, πασπαλίζουμε με τον μαϊντανό και σερβίρουμε.
Μπακαλιάρος,Σπαράγγια